
ŠAKIŲ RAJONO SAVIVALDYBĖS  TARYBA

SPRENDIMAS

Dėl  SUDARGO MARTYNO  SEDEREVIČIAUS PAGRINDINĖS MOKYKLOS DIREKTORĖS 2009 METŲ VEIKLOS ATASKAITOS 
2010 m. gegužės 27  d. Nr.T-139
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Sudargo Martyno Sederevičiaus pagrindinės mokyklos direktorės 2009 metų veiklos ataskaitai (pridedama).

Meras









Juozas Bertašius





PRITARTA





Šakių rajono savivaldybės tarybos





2010 m. gegužės 27 d. sprendimu Nr.T-139

SUDARGO MARTYNO SEDEREVIČIAUS PAGRINDINĖS MOKYKLOS
2009-ŲJŲ METŲ VEIKLOS ATASKAITA

1. Bendros žinios apie švietimo įstaigą.

Bendras mokinių skaičius įstaigoje 2009-09-01 duomenimis, suformuota klasių, grupių 2009-2010 m.m.

	Bendras mokinių skaičius įstaigoje 2009-09-01
	Suformuota klasių, grupių 2009-2010 m.m.
	Įstaigos darbuotojų skaičius (bendras)
	Pedagoginių darbuotojų skaičius
	Nepedagoginių darbuotojų skaičius

	94
	9
	34
	23
	11


Įstaigos darbuotojų skaičius

2009-12-31 bendras darbuotojų skaičius – 34, tame skaičiuje pedagoginių darbuotojų – 23, nepedagoginių – 11.

2. Įstaigos 2009 m. tikslai ir uždaviniai, jų įgyvendinimas.

Tikslai:


1. Ugdyti mokinių vertybines nuostatas ir socialinius gebėjimus, vykdant formaliojo ir papildomo ugdymo programas.


2. Gerinti ugdymo (si) kokybę, stiprinant mokinių mokymosi motyvaciją, atsakomybę ir savarankiškumą.


Tikslams pasiekti išsikelti uždaviniai:

1. Šešiamečių paruošimo mokyklai sąlygų gerinimas, galimybių tinkamam mažųjų ugdymui nuolatinis ieškojimas.

2. Spec. poreikių moksleivių mokymas ir tinkamas integravimas į mokyklos bendruomenę.

3. Formuoti sveikos gyvensenos įgūdžius per pamokinę, užklasinę veiklą bei namų ir visuomenės aplinkoje.

4. Mokyklos mokiniai ir mokytojai – nuolatiniai Sudargo seniūnijos kasdienos ir švenčių aktyvūs dalyviai.

5. Efektyviau tobulinti tėvų informavimo sistemą, viešinti ir džiaugtis mokyklos veikla ir pasiekimais.

6. Profesinis ugdymas per pamokinę ir papildomo ugdymo veiklą padės formuoti profesiškai brandžią asmenybę.

7. Kūrybingas projektinio darbo patirties taikymas mokomajame ir papildomo ugdymo procese.

Tikslams ir uždaviniams pasiekti atlikti 2009 m. darbai:

Aktyvi pamokinė veikla, dalykų integravimas, mokymo krūvių diferencijavimas pagal  mokinių gebėjimus, projektinių darbų galimybių taikymas istorijos, biologijos, geografijos, fizikos, chemijos, matematikos, kalbų pamokose.

Aktyvi popamokinė veikla; mokykloje dirba 10 popamokinio ugdymo būrelių. Būrelių veikloje dalyvavo didžioji dalis mokyklos mokinių (55%).

Ryškiausi renginiai. „Darbo ir duonos šventė“ – dalyvavo jaunieji muziejininkai. Jaunieji europiečiai vykdė projektą „Duona ant sudargiečio stalo“, kartu su EMP vykdė projektą „Šiukšlės Sudarge“. Kasmetinė gerumo akcija kartu su mokyklos skautais „Gerumas mus vienija“, aštuntus metus organizuotas tarprajoninis „Draugystės“ turistinis žygis. Skautų būrelio ryškiausi renginiai: Tauragės krašto skautų skautiškos dainos konkursas Lukšių V. Grybo vidurinėje mokykloje, skautiškų dainų konkursas „Dainuoju Lietuvai“, rudenio sueiga Smalininkuose, skautų stovykla „Krantas-2009“, sueiga „Skautas ant citrinos“ Jurbarko Vytauto Didžiopjo vidurinėje mokykloje, adventinė sueiga „Didžiausia dovana – aš pats“ Smalininkų L. Meškaitytės pagrindinėje mokykloje talkos „Gražinkime Sudargą“. Dailiųjų amatų auksarankiai dalyvavo projekte „Mokomės gyventi ir kurti“, paroda „Kalėdiniai angelai“, pleneras „Sudargo piliakalnių atsidūsėjimai“. Mergaičių ansamblio dainos puošia mokyklas ir Sudargo bendruomenės šventes. Dainorėliai aktyvūs K. Naumiesčio profesinio rengimo centro kasmetinio renginio „Pavasariniai žiedai“ dalyviai. Martyno Sederevičiaus šviesos klubo dalyviai organizuoja švietėjiškas viktorinas mokyklos moksleiviams ir Sudargo seniūnijos gyventojams, vykdo švietėjišką veiklą knygnešių tėvo Martyno Sederevičiaus pavyzdžiu, paminėta M. Sederevičiaus 180-ųjų gimimo metų jubiliejus. Gimtojo krašto pažinimas per gidų mokyklėlės veiklą. 

Gerai dirbanti pedagogų komanda. Aktyviai dirbanti ir teikianti reikiamą pagalbą specialiųjų poreikių moksleiviams komisija, mokyklos pedagogai bei specialistai: logopedė, spec. pedagogas, mokytojo pagalbininkė.

Aktyvi prevencinė veikla, vykdomi prevenciniai projektai. Įvesta kontrolinių darbų reguliavimo sistema.

Reguliariai aptariama 1 ir 5 klasių mokinių adaptacija.

Naudojamos įvairios tėvų informavimo priemonės: klasių ir bendri mokyklos tėvų susirinkimai, reidai į mokinių namus, individualūs pokalbiai su tėvais ir globėjais, tėvų dienos mokykloje. 

Pagalbos moksleiviams klausimais bendradarbiaujama su Sudargo seniūnijos specialistais, Šakių rajono PPT tarnyba, Šakių  rajono švietimo ir sporto skyriaus bei kitomis rajono ir respublikos institucijomis.

Ieškoma efektyvesnių bendradarbiavimo formų: diskusijos, susitikimai su specialistais, bendros ekskursijos ir t.t. Tėvams siūloma patogios bendravimo formos: susirinkimai, tėvų dienų, susitikimai namuose. Santykiai su mokiniais grindžiami abipuse pagalba, mokiniai lygiateisiai bendradarbiauja mokyklos tarybos veikloje.

Aktyvi ir visapusiškai naudinga metodinės tarybos veikla (operatyvus informacijos perdavimas, problemų, idėjų išdiskutavimas).

Biblioteka bendradarbiauja su mokytojais, metodinėmis grupėmis užsakant vadovėlius.

Mokyklos veikla grindžiama lygių galimybių suteikimo principu. 

Efektyvus vaikų dienos centro darbas.

Mokykla nuolat palaiko ryšius su kitomis institucijomis: PPT, PPRC, švietimo centrais, savivaldybe, švietimo skyriumi.

Mokyklos ir vietos bendruomenės efektyvus bendradarbiavimas

Mokykla bendradarbiauja su Slavikų, Kidulių pagr. mokyklomis, Vokietijos Visbeko realine mokykla, Smalininkų profesinio rengimo mokykla, K. Naumiesčio profesinio rengimo mokykla.

Nuolat dalinamasi turimais ištekliais.

Darbuotojų 2% parama. Skatinamas taupus lėšų naudojimas: taupus elektros energijos naudojimas, taupus kuro naudojimas, kasmetinio mokyklos remonto atlikimas aptarnaujančio personalo jėgomis.

Kokybiškas maitinimas valgykloje. 2008-2009 m.m. nemokamus pusryčius gavo kas mėnesį nuo 25 iki 32 moksleivių; pietus nuo 56 iki 69 moksleivių. Maitinimui panaudotos lėšos: pusryčiai: 8184 Lt, pietūs: 36882 Lt, viso: 45066 Lt. Vaikų dienos centrą lankančių mokinių maitinimui skirta 8194 Lt.

Pakankamos kopijavimo galimybės.

Pakankamos informacinių technologijų panaudojimo galimybės. Iš 23 pedagogų 18 turi aukštąjį išsilavinimą; 1 pedagogas persikvalifikuoja; 3 pedagogai siekia aukštojo išsilavinimo. 18 mokytojų yra specialistai.

Visi mokytojai dalyvauja rajono metodinių būrelių veikloje.

Pilnai užtikrintas mokinių pavėžėjimas į mokyklą: pavežami Sudargo seniūnijos autobusu, dalis mokinių pavėžėjama Šakių autobusų parko autobusu.

Mokinių darbai panaudojami mokykloje: organizuojamos parodos, darbeliai dovanojami seniūnijos seneliams, Kukarskės senelių namų gyventojams Gerumo akcijų metu, Viešvilės vaikų namams.

Mokytojai aktyviai dalyvauja kvalifikacijos kėlimo darbe: mokykloje dirba 13 vyresniųjų mokytojų, 2 mokytojai. Darbuotojams sudarytos tobulinimosi galimybės: per 2008-2009 m.m. dalyvauta 105 metodiniuose renginiuose (rajone, apskrityje, PPRC).

Sudaromos tobulinimosi galimybės užsienyje (pabuvota Vokietijoje, Latvijoje, Lenkijoje, Vengrijoje, Slovakijoje, Italijoje).

Veiklos planų vykdymo analizės rezultatai panaudojami planavimui, iškilusių problemų sprendimui.

Informavimas dažniausiai vykdomas per: mokytojų tarybos posėdžius, metodinėse grupėse, mokyklos tarybos posėdžiuose, komisijų posėdžiuose, direkciniuose pasitarimuose, kassavaitiniuose pasitarimuose.

Pamokų stebėjimas susietas su mokyklos uždavinių įgyvendinimu.

Klasių, bendrų mokyklos tėvų susirinkimuose, pokalbių, reidų metu išklausoma tėvų nuomonė ir pagal galimybes į ją atsižvelgiama. Per 2008-2009 m.m. pravesta 3 tėvų susirinkimai (bendri), paruošiamosios-dešimtos klasių susirinkimai) aktualiomis temomis pagal atskirą planą.

Nuosekliai įgyvendinama veiklos programa.

Metodinių grupių atstovai dalyvauja planuojant mokyklos veiklą.

Pavaduotojos ugdymui inicijuoja ugdymo ir papildomo ugdymo planų svarstymą, sudarymą ir įgyvendinimą.

Mokyklos vadovai turi mokyklos viziją, reglamentuotą personalo darbo, informavimo apie mokyklos veiklą, pasidalinimo patirtimi tvarkos.

Sistemingai pagal numatytą veiklos planą svarstomi darbo rezultatai.

Sudarant ugdymo planą, atsižvelgiama į mokinių, tėvų ir mokytojų pageidavimus.

Ugdymo programas mokytojai derina tarpusavyje.

Neformaliojo ugdymo programos sudaromos atsižvelgiant į  mokinių, tėvų pageidavimus ir mokyklos reikmes.

Pokalbiuose su tėvais, anketiniais tyrimais nustatyta, jog daugumą tėvų tenkina mokymo lygis.

Signaliniai trimestrai pagerina mokymosi pasiekimų rezultatus. Daugumos mokinių mokymosi pasiekimai atitinka išsilavinimo standartus. Aktyvi meninė veikla garsina mokyklą Sudargo seniūnijoje. Mokinių dalyvavimas konkursuose, rajoniniuose renginiuose, olimpiadose.

3. Įstaigos veikla pagal įgyvendinamas programas.

Vaikų ir grupių bei klasių skaičius pagal įgyvendinamas programas.

	2007-2008 m.m.
	2008-2009 m.m.

	Klasė
	Klasių skaičius
	Mokinių

skaičius
	Pastabos
	Klasė
	Klasių skaičius
	Mokinių

skaičius
	Pastabos

	Priešmokyklinė
	1
	10
	
	Priešmokyklinė
	1
	11
	

	1 klasė
	1
	8
	
	1 klasė
	0,5
	7
	

	2 klasė
	0,5
	8
	
	2 klasė
	1
	6
	

	3 klasė
	1
	12
	
	3 klasė
	0,5
	6
	

	4 klasė
	0,5
	4
	
	4 klasė
	1
	12
	

	5 klasė
	1
	12
	
	5 klasė
	0,5
	3
	

	6 klasė
	1
	11
	
	6 klasė
	0,5
	8
	

	7 klasė
	1
	12
	
	7 klasė
	1
	10
	

	8 klasė
	1
	14
	
	8 klasė
	1
	12
	

	9 klasė
	1
	13
	
	9 klasė
	1
	9
	

	10 klasė
	1
	15
	
	10 klasė
	1
	10
	

	Iš viso
	10
	119
	
	Iš viso
	9
	94
	


2007-2008 m.m. jungtinių klasių skaičius – 1:  Sudargo M. Sederevičiaus pagrindinėje mokykloje (2-4 klasės).

2008-2009 m.m. jungtinių klasių skaičius – 2: Sudargo M. Sederevičiaus pagrindinėje mokykloje (1-3 klasės ir 5-6 klasės).

2008-2009 m.m. sumažėjo 21% mokinių lyginant su 2007-2008 m.m.

	2007-2008 m.m.
	2008-2009 m.m.

	Klasės
	Mokinių skaičius
	Klasės
	Mokinių skaičius

	Priešmokyklinė
	10
	Priešmokyklinė
	11

	1-4 klasės
	32
	1-4 klasės
	31

	5-8 klasės
	49
	5-8 klasės
	33

	9-10 klasės
	28
	9-10 klasės
	19


Pagrindinio ugdymo pasiekimų patikrinimo rezultatai.

Matematika
2009-06-16

	Dalyvavo

patikroje
	Pažymiai
	Pažymio vidurkis

	
	4
	5
	6
	7
	8
	

	3 mokiniai
	-
	-
	1
	-
	2
	7,3


Lietuvių gimtoji kalba  2009-06-10

	Dalyvavo

patikroje
	Pažymiai
	Pažymio vidurkis

	
	5
	6
	7
	8
	9
	

	4 mokiniai
	-
	-
	2
	1
	1
	8,0



Pamokų lankomumas


Iš viso praleista pamokų 2008-2009 m.m. – 6140, be pateisinamos priežasties – 1691. Be pateisinamos priežasties praleista 28
%.

4. Specialiųjų poreikių vaikų ugdymas.

2008-2009 m.m. turėjome 5 mokinius, kurie mokėsi pagal adaptuotą bendrojo ugdymo programą.

5. Olimpiadų, konkursų, parodų, varžybų rezultatai.

2008 m. rajoniniuose renginiuose dalyvavo 20 mokinių.

6. Pedagogų ir vadovų veikla.


Metodiniai darbai


Mokytojų metodinė veikla vyksta būreliuose, tai: pradinių klasių mokytojų, užsienio kalbų, humanitarinių dalykų, realinių dalykų, klasių auklėtojų. Metodinės tarybos nariai yra metodinių būrelių pirmininkai.


Metodinė veikla vykdoma įsiklausant į rajoninių metodinių būrelių nurodymus. Pavykę metodiniai renginiai, kuriuos vedėme kartu su Šakių rajono PPT tarnybos darbuotojomis, Slavikų pagrindinės mokyklos mokytojais. Metodinių žinių semiamės ne tik savo aplinkoje, bet, pagal galimybes, dalyvaujame renginiuose užsienio šalyse.

Atestacija, kvalifikacijos kėlimas

	Vadovai (3)
	Viso mokytojų (23)

	Direktorė (1)
	Pavaduotojos (2)
	Atestuotų mokytojų
	Vyr. mokytojų
	Metodininkai

	III vadyb. kategorija
	Neatestuotos
	3
	10
	3


7. Įstaigoje įgyvendinti projektai, gavę papildomą finansavimą per įvairius programų konkursus.

	Finansavimo šaltinis
	Skirta lėšų Lt
	Panaudota Lt
	Atlikti darbai

	Iš biudžeto lėšų:

Vaikų socializacija

Iš ministerijos lėšų

Vaikų socializacija

ŠMM programa Valstybinės švietimo strategijos įgyvendinimui


	600

600

1250

12700
	600

600

1250

12700


	„Draugystės“ turistinis žygis – 600 Lt

Išvyka į Viešvilės vaikų globos namus, įvairios kitos prekės – 1250 Lt

Ikimokyklinio ugdymo auklėtojos ir priešmokyklinio ugdymo pedagogo etatui 2009 m. rugsėjo-gruodžio mėn. finansuoti


8. Įstaigos kultūros ir tradicijų formavimas 2009 m., informacijos sklaida bendruomenei.

Ilgametė tradicija „Pamokos kitaip“, tai: proginės pamokos, kurios vedamos evangelikų, katalikų bažnyčiose, piliakalnių prieigose, prie knygnešių tėvo kunigo Martyno Sederevičiaus kapo, prie paminklų knygnešiams, karžygiui Sudargui. Pamokose kitaip dalyvauja Sudargo Martyno Sederevičiaus pagrindinės mokyklos bendruomenė, Sudargo seniūnijos visuomenė. Pamokas padeda pravesti teatro aktoriai, buvę Sibiro tremtiniai, partizaninio judėjimo dalyviai, sąjūdžio aktyvistai, kunigai, svečiai iš Vokietijos Visbeko miesto, Šakių PPT darbuotojai, pasieniečiai, Šakių  Policijos komisariato darbuotojai, Šakių gaisrinės darbuotojai, liaudies menininkai.

„Draugystės turistinis žygis“ – tarprajoninis dviejų dienų renginys, kuris organizuojamas jau aštuonerius metus.

Mokiniai aktyviai dalyvauja Sudargo bendruomenės centro bei Sudargo seniūnijos renginiuose, ypač gausiai dalyvauja gegužės septintosios  tradiciniame bėgime, skirtame lietuviškam žodžiui, lietuviškos spaudos atgavimo dienai. Bėgama knygnešių takais.


15 metų švietėjiškus darbus dirba Martyno Sederevičiaus šviesos klubas. Šiame klube paruošti gidai pristato Sudargo kraštą atvykusiems svečiams.


10 metų mokykloje vykdoma turininga skautiška veikla, mokiniai dalyvauja Tauragės krašto skautų renginiuose. 


Apie nuveiktus darbus rašomi straipsniai į mokykloje leidžiamą laikraštį „Vorpilis“, rajoninius laikraščius „Draugas“ ir „Valsčius“.

9. Įstaigos ryšiai.

Mokykla yra pavaldi Steigėjui, bendradarbiauja su:

1. Šakių rajono Švietimo ir sporto skyriumi.

2. Šakių savivaldybe, Sudargo seniūnija, Sudargo bendruomenės centru, Sudargo katalikų parapijos ir evangelikų liuteronų bendruomenėmis.

3. Kultūros, sporto, sveikatos, teisėsaugos, vaikų teisių apsaugos, mokslo, studijų institucijomis.

4. Su Šakių rajono mokyklomis, ypač Slavikų pagrindine mokykla, Kudirkos Naumiesčio Vinco Kudirkos gimnazija.

5. Nuolat palaikomi ryšiai su Vokietijos Visbeko miesto realine mokykla, su Vokietijos piliečiu G. Topfer.

10. Įstaigos mokymo bazės pokyčiai

2009 m. vadovėlių įsigyta už 2630 Lt, mokymo priemonių (žemėlapiai, plakatai, knygutės) už 1270 Lt, kompiuterių 13 vnt., spausdintuvas 1 vnt.  už 16627 Lt, nešiojamas kompiuteris  už 2700 Lt., stalai ir kėdės už 8690 Lt, durys ir grindys už 9042 Lt.

11. Įstaigos pastatų ir mokymo patalpų pokyčiai

Mokykloje atliktas kasmetinis remontas: nudažytos grindys klasėse, koridoriuose, nudažytos visų klasių sienos, pakeistos pirmo aukšto koridoriaus grindys.

12. Mokyklos finansavimas 2009 m.

	Finansavimo šaltinis
	Skirta lėšų Lt
	Panaudota Lt
	Atlikti darbai

	Asignavimai iš biudžeto iš viso:

Valstybės deleguota funkcija

t. sk. Mokinio krepšelis

Aplinkos lėšos

Valstybės deleguota funkcija

Kitos socialinės paramos išmokos

Darbo rinkos politikos formavimas ir įgyvendinimas

2 % pajamų lėšos
	939873

625142

261059

51731

1941

2045
	939873

625142

261059

51731

1941

2045


	471962 – darbo užmokestis

146214 – soc. draudimas

2630 – spaudiniai

1321 – kitos prekės

1884 – kvalifikacijos kėlimas

1131 – darbdavių socialinė parama pinigais

127125 – darbo užmokestis

39383 – soc. draudimas

15217 – šildymas

8051 – elektros energija

2633 – ryšių paslaugos

3284 – transporto išlaikymas

36393 – kitos prekės

776 – vandens tiekimas

275 – kvalifikacijos kėlimas

21178 – kitos paslaugos

1501 – darbdavių socialinė parama pinigais

5243 – ilgalaikio materialiojo turto įsigijimas (kompiuteris, buhalterinė programa)

951 – darbo užmokestis

295 – soc. draudimas

50173 – nemokamas mokinių maitinimas ir parama mokinio reikmenims įsigyti

312 – kitos paslaugos

60 – kitos prekės

1881 – kitos paslaugos

Įvairios prekės mokyklos gerbūviui pagerinti



2009-12-31 kreditorinio įsiskolinimo nebuvo.

13. Įstaigos pagrindinės problemos 2009 m. ir veiklos perspektyvos 2010 m. 

Mokyklos pastato stogo keitimas ekologiška danga (lietui lyjant bėga pro lubas, gadinamos klasių ir antro aukšto koridoriaus lubos bei sienos). Būtinai reikalinga pertvarkyti (išasfaltuoti mokyklos kiemo dangą), sutvarkyti sporto aikštyną. Reikalinga galutinai užbaigti mokyklos valgyklos inventorizaciją bei pilnai sutvarkyti mokyklai priklausančio žemės ploto sutartį. Dėl finansų stygiaus neįgyvendintas paruošas Sudargo Martyno Sederevičiaus pagrindinės mokyklos profesinės rizikos vertinimo darbų planas.

Direktorė




                       Irena Prūsaitienė

